आजमगढ़. फूलपुर कोतवाली पुलिस ने मुखबिर की सूचना पर वध के लिए डीसीएम में लाद कर ले जाए जा रहे 12 पशुओं को बरामद किया। इसमें आधा दर्जन गोवंश है। इस दौरान पुलिस दो तस्करों को भी गिरफ्तार करने में सफल रही।



प्रभारी निरीक्षक श्रीकृष्ण कुमार गुप्ता हमराहियों के साथ वाछिंतो की तलाश में जुटे थे। उसी दौरान उन्हें मुखबिर से सूचना मिली कि गो तस्कर पशुओं को डीसीएम में लादकर वध के लिए जा रहे है। इसके बाद पुलिस सक्रिय हुई और मौके पर जाकर मैजिक में लदी 4 गाय, 5 भैस, एक बछिया, एक पाड़ा व एक पड़िया बरामद कर लिया। पुलिस ने डीसीएम को भी कब्जे में ले लिया। इस दौरान तस्कर भागने का प्रयास किये लेकिन पुलिस ने दयाशंकर यादव पुत्र तिलकू यादव निवासी पश्चिम पट्टी थाना अहिरौला व सम्भव पुत्र प्रमोद कुमार निवासी ग्राम वैजनाथपुर थाना गीरौर जनपद मैनपुरी को घेरेबंदी कर पकड़ लिया। आरोपियों को जेल भेज दिया गया है।

By Ran Vijay Singh